Sekolah Kebangsaan Long Sait

Pada tahun 2025, Sekolah Kebangsaan Long Sait memiliki 21 orang pelajar lelaki dan 18 orang pelajar perempuan, menjadikan jumlah keseluruhan murid seramai 39 orang. Ia mempunyai seramai 12 orang guru dan 3 orang anggota kumpulan pelaksana. 

Sejarah 
SEJARAH SEKOLAH KEBANGSAAN LONG SAIT

Sekolah Kebangsaan Long Sait merupakan sebuah sekolah rendah yang terletak di kawasan pedalaman terletak di Daerah Ulu Baram (3.305414675256402, 115.19293776436021). Nama Sait mula dikenali sempena nama sebuah anak sungai yang bernama "Sungai Sait" dimana sungai ini merupakan tempat laluan dan persinggahan penduduk kampung Long Lellang dan Bario pada suatu ketika dahulu untuk membawa bekalan makanan, memikul barang seperti padi dan beras yang dibawa dari ladang. Oleh itu nama sungai ini telah digelar sebagai sungai Sait dan kini di daftar sebagai Kampung Long Sait. 

Penduduk kampung Long Sait merupakan penduduk asal suku kaum Penan Selungo yang berhijrah dari sungai Akah, Patah dan sempadan Indonesia. Saban tahun penduduk kampung Long Sait semakin berkembang dan semestinya memerlukan tempat untuk menyekolahkan anak-anak mereka. Lantaran itu, pihak kerajaan telah meluluskan untuk menubuhkan bangunan sekolah di kampung ini yang diberi nama Sekolah Rendah Kebangsaan Long Sait dan Guru Besar pertama pada masa itu adalah En. Isaac Lugun pada tahun 1977. 

Kemudahan sekolah yang terdapat di SRK Long Sait pada masa itu adalah sebuah bangunan dewan serbaguna dan sebuah rumah guru. Dewan serbaguna merupakan pusat aktiviti pengajaran dan pembelajaran berlaku dan juga merupakan dewan makan.

Kini pada tahun 2025, sekolah mempunyai 2 blok bangunan sekolah, sebuah dewan makan, sebuah blok asrama lelaki dan perempuan, sebuah blok bangunan pra sekolah dan 5 blok rumah guru.
Kemudahan fasiliti yang terdapat disekolah ini ialah air paip yang menggunakan kaedah "water pump" serta kemudahan lorong jalan kaki berbumbung tidak berturap. 

Alat perhubungan yang digunakan di sekolah ialah semua jenis talian telko berkapasiti 4G yang terletak di kampung Long Sait serta kemudahan Starlink di sekolah bagi tujuan kerja-kerja atas talian.

SK Long Sait boleh diakses melalui dua mod pengangkutan iaitu pengangkutan darat dan air. Perjalanan akan mengambil masa lebih kurang 2-3 jam menggunakan perahu bermotor ke jambatan Selungo bergantung dengan pasang surut air sungai dan disambung menggunakan kenderaan pacuan empat roda selama 6-7 jam untuk sampai ke bandar Miri atau pekan Marudi.

 Guru Besar 
+Nama Guru BesarTahunTempoh PerkhidmatanEncik Isaac Lugun19771 TahunEncik George Phusu1977-19782 TahunEncik Anthony Kulleh1978-19803 TahunEncik Mathew Ding1981-19877 TahunEncik Wilson Pasang1988-19936 TahunEncik Gerard Ajang Taja1994-19963 TahunEncik Saging Laing1996-19972 TahunEncik Richard Saging1997-19982 TahunEncik Berauk Ibuh1999-20024 TahunEncik Cosmas Jau Ajeng2003-20064 TahunEncik Carothers Ajang Jok2006-20138 TahunEncik Lia Tuked2014-20152 TahunEncik Johanes Lah2016-20172 TahunEncik Grunak Anak Utek2018-20203 TahunEncik Rusdi Bin Rabi2022-20253 TahunEncik Adi Izdihar Bin Ibrahim2025-Sekarang -

Pencapaian 

 Alamat
Sekolah Kebangsaan Long Sait
Pejabat Pendidikan Daerah Baram,
Lot 2241, Jalan Marudi / Ulu Linei, 
98050 Marudi, Sarawak.

 Pautan luar 
https://www.facebook.com/sklongsait/?locale=ms_MY
https://www.apac.com.my/yba4301-sk-long-sait.html
https://sites.google.com/moe-dl.edu.my/ccsppdbaram/home/sekolah/sekolah-rendah/sk-long-sait
https://www.tageo.com/index-e-my-v-11-d-m3290836.htm 


Long Sait
Long Sait